**APSTIPRINĀTS**

ar Rīgas domes Izglītības, kultūras un sporta

departamenta 27.07.2021.

Komisijas sēdes lēmumu

protokols Nr. 1

RĪGAS DOMES IZGLĪTĪBAS, KULTŪRAS UN SPORTA DEPARTAMENTA

ATKLĀTA KONKURSA

**„Veļas mazgāšanas pakalpojumi**

**Rīgas domes Izglītības, kultūras un sporta departamenta padotībā esošo**

**izglītības iestāžu vajadzībām”**

NOLIKUMS

Iepirkuma identifikācijas numurs

RD IKSD 2021/15

1. **VISPĀRĪGA INFORMĀCIJA**
   1. **Rīgas domes Izglītības, kultūras un sporta departaments** (turpmāk – Departaments vai Pasūtītājs), reģistrācijas Nr. 90011524360, Krišjāņa Valdemāra iela 5, Rīga, LV-1010, tālrunis: 67026816, e-pasts: [iksd@riga.lv](mailto:iksd@riga.lv), tīmekļa vietne [www.iksd.riga.lv](http://www.iksd.riga.lv).
   2. **Pasūtītāja pircēja profils** https://www.eis.gov.lv/EKEIS/Supplier/Organizer/268.
   3. **Iepirkuma procedūras veids:** atklāts konkurss „Veļas mazgāšanas pakalpojumi Rīgas domes Izglītības, kultūras un sporta departamenta padotībā esošo izglītības iestāžu vajadzībām” tiek veikts saskaņā ar Publisko iepirkumu likuma (turpmāk – PIL) 8. panta pirmās daļas 1. punktu (turpmāk – Iepirkums), tā nolikums turpmāk – Nolikums.
   4. **Iepirkuma identifikācijas numurs:** RD IKSD 2021/15.
   5. Iepirkumu organizē ar Rīgas domes Izglītības, kultūras un sporta departamenta 23.07.2021. rīkojumu Nr. DIKS-21-603-rs izveidotā komisija (turpmāk – Komisija).
   6. **Pasūtītāja kontaktpersonas:** Kristīne Graudumniece, e-pasts: kristine.graudumniece@riga.lv.
2. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmets:** veļas mazgāšanas un ķīmiskās tīrīšanas, savākšanas un piegādes pakalpojumi Departamenta padotībā esošo izglītības iestāžu vajadzībām saskaņā ar Nolikumā un tā pielikumos noteiktajām prasībām (turpmāk – Pakalpojums).
   2. Iepirkuma nomenklatūra (CPV): galvenais kods: 98310000-9 (Mazgāšanas un ķīmiskās tīrīšanas pakalpojumi); 98311000-6 (Mazgājamās veļas savākšanas pakalpojumi).
   3. **Piedāvājuma izvēles kritērijs** – saimnieciski visizdevīgākais piedāvājums katrā Iepirkuma daļā.
   4. Iepirkuma priekšmets tiek **dalīts šādās daļās**:

|  |  |  |  |  |  |
| --- | --- | --- | --- | --- | --- |
| **Daļas Nr. un nosaukums** | **Iestādes** | **Iestādes paredzamā līgumcena 1 gadam bez PVN, EUR** | **Iestādes paredzamā līgumcena 3 gadiem bez PVN, EUR** | **Daļas paredzamā līgumcena 1 gadam bez PVN, EUR** | **Daļas paredzamā līgumcena 3 gadiem bez PVN, EUR** |
| 1.daļa "Centra un Ziemeļu rajons" | Rīgas 5. pirmsskolas izglītības iestāde "Čiekuriņš" | 2918.90 | 8756.70 | 63435.50 | 190306.50 |
| 1.daļa "Centra un Ziemeļu rajons" | Rīgas 110. pirmsskolas izglītības iestāde | 5866.70 | 17600.10 |
| 1.daļa "Centra un Ziemeļu rajons" | Rīgas 169. pirmsskolas izglītības iestāde | 9161.30 | 27483.90 |
| 1.daļa "Centra un Ziemeļu rajons" | Rīgas 223. pirmsskolas izglītības iestāde | 3179.00 | 9537.00 |
| 1.daļa "Centra un Ziemeļu rajons" | Rīgas 232. pirmsskolas izglītības iestāde | 5144.20 | 15432.60 |
| 1.daļa "Centra un Ziemeļu rajons" | Rīgas pirmsskolas izglītības iestāde "Ābelīte" | 2485.40 | 7456.20 |
| 1.daļa "Centra un Ziemeļu rajons" | Rīgas pirmsskolas izglītības iestāde "Blāzmiņa" | 6097.90 | 18293.70 |
| 1.daļa "Centra un Ziemeļu rajons" | Rīgas pirmsskolas izglītības iestāde "Liepiņa" | 3410.20 | 10230.60 |
| 1.daļa "Centra un Ziemeļu rajons" | Rīgas pirmsskolas izglītības iestāde "Pienenītes" | 5230.90 | 15692.70 |
| 1.daļa "Centra un Ziemeļu rajons" | Rīgas pirmsskolas izglītības iestāde "Pūcīte" | 7340.60 | 22021.80 |
| 1.daļa "Centra un Ziemeļu rajons" | Rīgas pirmsskolas izglītības iestāde "Viršu dārzs" | 2427.60 | 7282.80 |
| 1.daļa "Centra un Ziemeļu rajons" | Rīgas Čiekurkalna pamatskola | 2138.60 | 6415.80 |
| 1.daļa "Centra un Ziemeļu rajons" | Rīgas Rīnūžu vidusskola | 2716.60 | 8149.80 |
| 1.daļa "Centra un Ziemeļu rajons" | Rīgas 1.pamatskola - attīstības centrs | 5317.60 | 15952.80 |
| 2.daļa "Kurzemes rajons" | Rīgas 11. pirmsskolas izglītības iestāde | 5924.50 | 17773.50 | 85515.10 | 256545.30 |
| 2.daļa "Kurzemes rajons" | Rīgas 197. pirmsskolas izglītības iestāde | 5664.40 | 16993.20 |
| 2.daļa "Kurzemes rajons" | Rīgas 210. pirmsskolas izglītības iestāde | 3323.50 | 9970.50 |
| 2.daļa "Kurzemes rajons" | Rīgas 215. pirmsskolas izglītības iestāde | 5317.60 | 15952.80 |
| 2.daļa "Kurzemes rajons" | Rīgas 234. pirmsskolas izglītības iestāde | 11704.50 | 35113.50 |
| 2.daļa "Kurzemes rajons" | Rīgas 46. pirmsskolas izglītības iestāde | 6184.60 | 18553.80 |
| 2.daļa "Kurzemes rajons" | Rīgas pirmsskolas izglītības iestāde "Annele" | 6271.30 | 18813.90 |
| 2.daļa "Kurzemes rajons" | Rīgas pirmsskolas izglītības iestāde "Bizmārītes" | 7600.70 | 22802.10 |
| 2.daļa "Kurzemes rajons" | Rīgas pirmsskolas izglītības iestāde "Cielaviņa" | 6300.20 | 18900.60 |
| 2.daļa "Kurzemes rajons" | Rīgas pirmsskolas izglītības iestāde "Dardedze" | 2456.50 | 7369.50 |
| 2.daļa "Kurzemes rajons" | Rīgas pirmsskolas izglītības iestāde "Kadiķītis" | 4855.20 | 14565.60 |
| 2.daļa "Kurzemes rajons" | Rīgas pirmsskolas izglītības iestāde "Kurzeme" | 5866.70 | 17600.10 |
| 2.daļa "Kurzemes rajons" | Rīgas pirmsskolas izglītības iestāde "Madariņa" | 3814.80 | 11444.40 |
| 2.daļa "Kurzemes rajons" | Rīgas pirmsskolas izglītības iestāde "Saulstariņi" | 6993.80 | 20981.40 |
| 2.daļa "Kurzemes rajons" | Rīgas Valdorfskola | 3236.80 | 9710.40 |
| 3.daļa "Latgales priekšpilsēta" | Rīgas 172. pirmsskolas izglītības iestāde | 3496.90 | 10490.70 | 86122.00 | 258366.00 |
| 3.daļa "Latgales priekšpilsēta" | Rīgas 173. pirmsskolas izglītības iestāde | 6560.30 | 19680.90 |
| 3.daļa "Latgales priekšpilsēta" | Rīgas 216. pirmsskolas izglītības iestāde | 6126.80 | 18380.40 |
| 3.daļa "Latgales priekšpilsēta" | Rīgas 220. pirmsskolas izglītības iestāde | 6011.20 | 18033.60 |
| 3.daļa "Latgales priekšpilsēta" | Rīgas 229. pirmsskolas izglītības iestāde | 6155.70 | 18467.10 |
| 3.daļa "Latgales priekšpilsēta" | Rīgas 254. pirmsskolas izglītības iestāde | 6358.00 | 19074.00 |
| 3.daļa "Latgales priekšpilsēta" | Rīgas 262. pirmsskolas izglītības iestāde | 6271.30 | 18813.90 |
| 3.daļa "Latgales priekšpilsēta" | Rīgas 41. pirmsskolas izglītības iestāde | 3063.40 | 9190.20 |
| 3.daļa "Latgales priekšpilsēta" | Rīgas 68. pirmsskolas izglītības iestāde | 2658.80 | 7976.40 |
| 3.daļa "Latgales priekšpilsēta" | Rīgas 7. pirmsskolas izglītības iestāde | 2023.00 | 6069.00 |
| 3.daļa "Latgales priekšpilsēta" | Rīgas 97. pirmsskolas izglītības iestāde | 6184.60 | 18553.80 |
| 3.daļa "Latgales priekšpilsēta" | Rīgas pirmsskolas izglītības iestāde "Domino" | 5953.40 | 17860.20 |
| 3.daļa "Latgales priekšpilsēta" | Rīgas pirmsskolas izglītības iestāde "Jumis" | 9190.20 | 27570.60 |
| 3.daļa "Latgales priekšpilsēta" | Rīgas pirmsskolas izglītības iestāde "Pīlādzītis" | 3352.40 | 10057.20 |
| 3.daļa "Latgales priekšpilsēta" | Rīgas pirmsskolas izglītības iestāde "Rotaļa" | 2398.70 | 7196.10 |
| 3.daļa "Latgales priekšpilsēta" | Rīgas pirmsskolas izglītības iestāde "Zilbīte" | 2976.70 | 8930.10 |
| 3.daļa "Latgales priekšpilsēta" | Rīgas pirmsskolas izglītības iestāde "Mārdega" | 2312.00 | 6936.00 |
| 3.daļa "Latgales priekšpilsēta" | Rīgas Ukraiņu vidusskola | 1676.20 | 5028.60 |
| 3.daļa "Latgales priekšpilsēta" | Rīgas pirmsskolas izglītības iestāde "Zvaigznīte" | 3352.40 | 10057.20 |
| 4.daļa "Vidzemes priekšpilsēta" | Rīgas 112. pirmsskolas izglītības iestāde | 2340.90 | 7022.70 | 84185.70 | 252557.10 |
| 4.daļa "Vidzemes priekšpilsēta" | Rīgas 126. pirmsskolas izglītības iestāde | 2051.90 | 6155.70 |
| 4.daļa "Vidzemes priekšpilsēta" | Rīgas 152. pirmsskolas izglītības iestāde | 6040.10 | 18120.30 |
| 4.daļa "Vidzemes priekšpilsēta" | Rīgas 154. pirmsskolas izglītības iestāde | 6184.60 | 18553.80 |
| 4.daļa "Vidzemes priekšpilsēta" | Rīgas 182. pirmsskolas izglītības iestāde | 9681.50 | 29044.50 |
| 4.daļa "Vidzemes priekšpilsēta" | Rīgas 213. pirmsskolas izglītības iestāde | 4739.60 | 14218.80 |
| 4.daļa "Vidzemes priekšpilsēta" | Rīgas 221. pirmsskolas izglītības iestāde | 3207.90 | 9623.70 |
| 4.daļa "Vidzemes priekšpilsēta" | Rīgas 243. pirmsskolas izglītības iestāde | 5982.30 | 17946.90 |
| 4.daļa "Vidzemes priekšpilsēta" | Rīgas 251. pirmsskolas izglītības iestāde "Mežciems" | 5433.20 | 16299.60 |
| 4.daļa "Vidzemes priekšpilsēta" | Rīgas 273. pirmsskolas izglītības iestāde | 6502.50 | 19507.50 |
| 4.daļa "Vidzemes priekšpilsēta" | Rīgas 49. pirmsskolas izglītības iestāde | 6011.20 | 18033.60 |
| 4.daļa "Vidzemes priekšpilsēta" | Rīgas 59. pirmsskolas izglītības iestāde | 2658.80 | 7976.40 |
| 4.daļa "Vidzemes priekšpilsēta" | Rīgas 79. pirmsskolas izglītības iestāde | 2196.40 | 6589.20 |
| 4.daļa "Vidzemes priekšpilsēta" | Rīgas pirmsskolas izglītības iestāde "Teiksma" | 1387.20 | 4161.60 |
| 4.daļa "Vidzemes priekšpilsēta" | Bērnu un jauniešu centrs "IK Auseklis" | 5202.00 | 15606.00 |
| 4.daļa "Vidzemes priekšpilsēta" | Mežciema pamatskola | 1705.10 | 5115.30 |
| 4.daļa "Vidzemes priekšpilsēta" | Rīgas Juglas vidusskola | 5866.70 | 17600.10 |
| 4.daļa "Vidzemes priekšpilsēta" | Rīgas 80. vidusskola | 3670.30 | 11010.90 |
| 4.daļa "Vidzemes priekšpilsēta" | Rīgas 85. vidusskola | 3323.50 | 9970.50 |
| 5.daļa "Zemgales priekšpilsēta" | Rīgas 124. pirmsskolas izglītības iestāde "Dzērvenīte" | 2918.90 | 8756.70 | 47164.80 | 141494.40 |
| 5.daļa "Zemgales priekšpilsēta" | Rīgas 13. pirmsskolas izglītības iestāde "Ābecītis" | 3670.30 | 11010.90 |
| 5.daļa "Zemgales priekšpilsēta" | Rīgas 132. pirmsskolas izglītības iestāde "Ieviņa" | 2427.60 | 7282.80 |
| 5.daļa "Zemgales priekšpilsēta" | Rīgas 27. pirmsskolas izglītības iestāde | 4479.50 | 13438.50 |
| 5.daļa "Zemgales priekšpilsēta" | Rīgas pirmsskolas izglītības iestāde "Ligzdiņa" | 1156.00 | 3468.00 |
| 5.daļa "Zemgales priekšpilsēta" | Rīgas pirmsskolas izglītības iestāde "Sprīdītis" | 2918.90 | 8756.70 |
| 5.daļa "Zemgales priekšpilsēta" | Rīgas pirmsskolas izglītības iestāde "Vadakstīte" | 3121.20 | 9363.60 |
| 5.daļa "Zemgales priekšpilsēta" | Rīgas pirmsskolas izglītības iestāde "Zvaniņš" | 6213.50 | 18640.50 |
| 5.daļa "Zemgales priekšpilsēta" | Rīgas Ziepniekkalna pirmsskola | 4421.70 | 13265.10 |
| 5.daļa "Zemgales priekšpilsēta" | Rīgas Zolitūdes pirmsskola | 6242.40 | 18727.20 |
| 5.daļa "Zemgales priekšpilsēta" | Rīgas 61. vidusskola | 2196.40 | 6589.20 |
| 5.daļa "Zemgales priekšpilsēta" | Rīgas 95. vidusskola | 2976.70 | 8930.10 |
| 5.daļa "Zemgales priekšpilsēta" | Rīgas Ziepniekkalna vidusskola | 2196.40 | 6589.20 |
| 5.daļa "Zemgales priekšpilsēta" | Rīgas Ēbelmuižas pamatskola | 2225.30 | 6675.90 |
| **Kopā bez PVN, EUR** | | **366423.10** | **1099269.30** | **366423.10** | **1099269.30** |

1. **LĪGUMA IZPILDES LAIKS, VIETA UN PAREDZAMĀ LĪGUMCENA**
   1. Līguma izpildes vieta ir Rīgas pilsētas administratīvā teritorija.
   2. Iepirkuma rezultātā tiks slēgti pakalpojumu līgumi (turpmāk – Līgums) ar katru no attiecīgajā Iepirkumu daļā norādīto iestādi (turpmāk – Iestāde vai Iestādes) saskaņā ar Nolikuma 3.pielikumā pievienoto līguma projektu.
   3. Līgums tiek slēgts uz 12 (divpadsmit) mēnešiem no Līguma spēkā stāšanās brīža ar Pasūtītāja tiesībām pagarināt tā darbību uz termiņu, kas kopā Līguma darbības laikā nepārsniedz 36 (trīsdesmit sešu) mēnešu periodu, vai līdz Līguma 2.2. apakšpunktā noteiktās paredzamās līgumcenas bez pievienotā vērtības nodokļa (turpmāk – PVN) sasniegšanai. Līgums tiek izbeigts ar Līguma 2.2. apakšpunktā noteiktās līgumcenas sasniegšanu vai termiņa izbeigšanos, atkarībā no tā, kurš nosacījums iestājas ātrāk.
   4. Iepirkuma paredzamā līgumcena visām Iepirkuma daļām kopā 36 (trīsdesmit sešu) mēnešu periodam ir līdz **1 099 269,30 EUR** (viens miljons deviņdesmit deviņi tūkstoši divi simti sešdesmit deviņi *euro,* 30 centi) bez PVN, kas aprēķināta, 3 gadu periodu reizinot ar paredzamo līgumcenu 12 (divpadsmit) mēnešu periodam līdz 366 423,10 EUR (trīs simti sešdesmit seši tūkstoši četri simti divdesmit trīs *euro,* 10 centi) bez PVN.
   5. Paredzamā līgumcena ir noteikta saskaņā ar PIL 11.panta otro daļu kā pasūtītāja plānotā kopējā samaksa par iepirkuma līguma izpildi, ko piegādātājs var saņemt no Pasūtītāja. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus iepirkuma līguma papildinājumus, visus saistībā ar iepirkuma līgumu maksājamos nodokļus (izņemot PVN). Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
2. **PIEKĻUVE IEPIRKUMA DOKUMENTIEM, TO IZSNIEGŠANA UN PAPILDU INFORMĀCIJAS SNIEGŠANA**
   1. Pasūtītājs savā pircēja profilā tīmekļvietnē [www.eis.gov.lv](http://www.eis.gov.lv) (turpmāk – pircēja profils) nodrošina brīvu un tiešu elektronisku piekļuvi Nolikumam un visiem papildus nepieciešamajiem dokumentiem, sākot ar Iepirkuma izsludināšanas brīdi.
   2. Ja ieinteresētais pretendents ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, ievērojot nosacījumu, ka ieinteresētā pretendenta informācijas pieprasījums rakstiski iesniegts Pasūtītāja kontaktpersonai ar norādi: „Informācijas pieprasījums Iepirkumā Nr. RD IKSD 2021/15”. Par pieprasītās informācijas izsniegšanu drukātā veidā, kas Pasūtītājam jāsniedz 3 (trīs) darba dienu laikā pēc tam, kad saņemts informācijas izsniegšanas pieprasījums, Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.
   3. Pasūtītājs pieprasīto papildu informāciju nosūta ieinteresētajam pretendentam, kurš uzdevis jautājumu, vienlaikus ievieto šo informāciju Pasūtītāja pircēja profilā, norādot arī uzdoto jautājumu.
   4. Ja Pasūtītājs izdarījis grozījumus Nolikumā, tas ievieto informāciju par grozījumiem pircēja profilā, kur ir pieejami visi dokumenti, ne vēlāk kā 1 (vienu) dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
   5. Ieinteresētajam pretendentam ir pienākums sekot līdzi informācijai, kas tiek publicēta Pasūtītāja pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t.sk. Nolikums, tā grozījumi un atbildes uz ieinteresēto pretendentu jautājumiem.
   6. Ieinteresētais pretendents Elektronisko iepirkumu sistēmas (turpmāk -EIS) e-konkursu apakšsistēmā Iepirkuma sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs[[1]](#footnote-1).
   7. Informācijas apmaiņa starp Pasūtītāju un pretendentu notiek elektroniski e-pastā vai EIS e-konkursa apakšsistēmā šī Iepirkuma sadaļā.
3. **PIEDĀVĀJUMU IESNIEGŠANAS, SAŅEMŠANAS UN ATVĒRŠANAS KĀRTĪBA**
   1. Pretendenti iesniedz piedāvājumus, izmantojot EIS e-konkursu apakšsistēmu saskaņā ar Ministru kabineta 28.02.2017. noteikumiem Nr. 108 „Publisko elektronisko iepirkumu noteikumi”.
   2. Pretendenti savus piedāvājumus iesniedz EIS e-konkursu apakšsistēmā līdz **2021. gada 7.septembra plkst. 10.00.**
   3. Piedāvājumi tiek atvērti EIS e-konkursu apakšsistēmā tūlīt pēc Nolikumā noteiktā piedāvājumu iesniegšanas termiņa beigām. EIS sistēmā reģistrētie dalībnieki tiešsaistes režīmā var sekot līdzi iesniegto piedāvājumu atvēršanas procesam.
4. **PIEDĀVĀJUMU NOFORMĒŠANAS UN IESNIEGŠANAS PRASĪBAS**
   1. Pretendents var iesniegt piedāvājumu uz vienu vai vairākām, vai visām Iepirkuma daļām.
   2. Pretendenta piedāvājums sastāv no šādiem dokumentiem:
      1. pretendenta pieteikums dalībai Iepirkumā, kas ietver arī tehnisko finanšu piedāvājumu (atbilstoši Nolikuma 2. pielikumam);
      2. pretendenta kvalifikācijas dokumenti (atbilstoši Nolikuma 7. sadaļā noteiktajam);
   3. Piedāvājumu drīkst iesniegt tikai elektroniski EIS e-konkursu apakšsistēmā. Ārpus EIS vai pēc Nolikumā noteiktā piedāvājumu iesniegšanas termiņa beigām iesniegtie piedāvājumi netiek pieņemti. Piedāvājuma sagatavošana un iesniegšana nekādā veidā nevar apdraudēt EIS sistēmas darbību un nevar ierobežot piekļuvi piedāvājumā ietvertajai informācijai, pretēji piedāvājums netiks izskatīts.
   4. Pretendents piedāvājuma dokumentus sagatavo elektroniski ar Microsoft Office 2010 (vai vēlākas programmatūras versijas) rīkiem lasāmā formātā, ar dokumentu saturu atspoguļojošiem failu nosaukumiem, izmantojot Nolikumā noteiktās dokumentu formas. Atsauksmes u.c. dokumentus, kas nav jāaizpilda atbilstoši EIS e-konkursu apakšsistēmas Iepirkuma sadaļā pievienotajām dokumentu formām, pretendents iesniedz .pdf vai .edoc formātā. Pretendents ir atbildīgs par iesniegto dokumentu .pdf vai .edoc formātā atbilstību Nolikuma prasībām.
   5. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu.
   6. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta pretendenta pārstāvis ar pārstāvības (paraksta) tiesībām vai pretendenta pilnvarota persona, pievienojot attiecīgu paraksta tiesīgās personas izdotu pilnvaru vai Latvijas Republikas normatīvajos aktos noteiktā kārtībā apliecinātu pilnvarojuma kopiju.
   7. Ja piedāvājumu iesniedz piegādātāju apvienība, pieteikumā jānorāda persona, kura pārstāv pretendentu (apvienību) Iepirkumā, kā arī katras personas atbildības apjoms. Ja nav norādīta persona, kura pārstāv pretendentu (apvienību) Iepirkumā, tad visi pretendenta (apvienības) biedri paraksta piedāvājumā iekļautos dokumentus.
   8. Piedāvājums jāiesniedz latviešu valodā, papildus pievienotos dokumentus var iesniegt citā valodā ar pievienotu pretendenta apliecinātu tulkojumu latviešu valodā.
   9. Pretendents, parakstot pieteikumu, apliecina visu iesniegto dokumentu, atvasinājumu un tulkojumu pareizību. Ja Komisijai rodas šaubas par iesniegtā dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu, atvasinājumu un tulkojumu pareizības apliecinājumu papīra formātā.
   10. Iesniedzot piedāvājumu, pretendents pilnībā piekrīt visiem Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertajiem nosacījumiem.
   11. Pretendents Iepirkumā var iesniegt tikai vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
   12. Piedāvājuma iesniegšana ir pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
5. **PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI**
   1. Iepirkuma kvalifikācijas prasības ir obligātas visiem pretendentiem, kuri vēlas iegūt tiesības slēgt Līgumu Iepirkuma rezultātā.
   2. Pretendentu kvalifikācijas un piedāvājumu atbilstības pārbaudei pretendents iesniedz šādus dokumentus:

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais/-ie dokuments/-i** |
|  | Pretendents ir reģistrēts Uzņēmumu reģistra Komercreģistrā atbilstoši Latvijas Republikas normatīvo aktu prasībām vai līdzvērtīgi reģistrēts ārvalstīs atbilstoši ārvalstu normatīvo aktu prasībām. | Pretendents iesniedz pieteikumu atbilstoši Nolikuma 2. pielikuma prasībām.  Pasūtītājs pretendenta sniegto informāciju pārbauda Latvijas Republikas Uzņēmumu reģistrā.  Ārvalstīs reģistrēts pretendents kopā ar piedāvājumu iesniedz pierādījumus, ka uz piedāvājuma iesniegšanas brīdi pretendents ir reģistrēts atbilstoši tā reģistrācijas (izcelsmes) valsts normatīvo aktu prasībām, ko apliecina attiecīgās valsts reģistrācijas faktu apliecinošs dokuments. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā norāda attiecīgās valsts kompetento iestādi, kas var apliecināt reģistrācijas faktu. |
|  | Pretendentam vai personām, vai apakšuzņēmējiem, uz kuru iespējām tas balstās, lai apliecinātu kvalifikācijas atbilstību, piedāvājuma iesniegšanas brīdī ir Valsts vides dienesta izsniegta spēkā esoša B kategorijas piesārņojošas darbības atļauja atbilstoši Ministru kabineta 30.11.2010. noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.  Ja pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības. | Pretendents sniedz informāciju atbilstoši Nolikuma 2. pielikuma 3. punktam.  Pasūtītājs pretendenta sniegto informāciju pārbauda Valsts vides dienesta publisko datu reģistrā, kas pieejams vietnē <http://registri.vvd.gov.lv/> “A un B atļaujas piesārņojošo darbību veikšanai”. |
|  | Pretendentam iepriekšējo 3 (trīs) gadu laikā (2018., 2019., 2020., kā arī 2021. gadā līdz piedāvājumu iesniegšanas termiņa beigām) ir pieredze veļas mazgāšanas un ķīmiskās tīrīšanas, savākšanas un piegādes pakalpojumu sniegšanā izglītības, veselības vai sociālās aprūpes iestāžu vajadzībām, un šo pakalpojumu līgumu kopējais apjoms naudas izteiksmē vismaz 12 (divpadsmit) mēnešu periodā ir bijis ne mazāks kā 40 000 euro (četrdesmit tūkstoši euro nulle centi) bez PVN.  Ja pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības. | Pretendents iesniedz pieteikumu atbilstoši Nolikuma 2. pielikuma prasībām, kur aizpilda tabulu „Pretendenta pieredzes apliecinājums”.  Pretendents iesniedz dokumentu/-s, piemēram, iepriekš veiktā pakalpojumu pasūtītāja atsauksmi, līguma vai darbu nodošanas – pieņemšanas akta kopiju, kas apliecina, ka pretendents iepriekšējo 3 (trīs) gadu laikā (2018., 2019., 2020., kā arī 2021. gadā līdz piedāvājumu iesniegšanas termiņa beigām) ir sniedzis veļas mazgāšanas un ķīmiskās tīrīšanas, savākšanas un piegādes pakalpojumus izglītības, veselības vai sociālās aprūpes iestāžu vajadzībām un to, ka vismaz 12 (divpadsmit) mēnešu periodā šo pakalpojumu līgumu kopējais apjoms naudas izteiksmē ir bijis ne mazāks kā 40 000 euro (četrdesmit tūkstoši euro nulle centi) bez PVN.  Pretendents iesniedz vismaz 1 (vienu) pozitīvu atsauksmi no klienta (pasūtītāja), kas apliecina pretendenta sniegtā pakalpojuma kvalitāti. |
|  | Pretendents var balstīties uz citu personu iespējām, ja tas ir nepieciešams Līguma izpildē, neatkarīgi no savstarpējo attiecību tiesiskā rakstura. | Pretendents sniedz informāciju atbilstoši Nolikuma 2. pielikuma 10. punktam.  Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumam jāpievieno visu piegādātāju apvienības dalībnieku savstarpēji noslēgta vienošanās (piemēram, sabiedrības līgums un/vai vienošanās, vai cits dokuments) vai tās apliecināta kopija par sadarbību Līguma izpildē.  Pretendents pierāda Pasūtītājam, ka viņa rīcībā būs nepieciešamie resursi, iesniedzot vienošanos vai tās apliecinātu kopiju par sadarbību Līguma izpildē, kurā norādīts:   1. persona, kura ir pilnvarota pārstāvēt personu apvienību Iepirkumā; 2. katras personas kompetences apjoms un veicamo darbu uzskaitījums Līguma izpildē, nodrošinot pierādījumus par nepieciešamo resursu pieejamību; 3. apliecinājums, ka pretendents un persona, uz kuras finansiālajām iespējām tas balstās, būs solidāri atbildīgi par Līguma izpildi.   Ja pretendents Līguma izpildē plāno piesaistīt apakšuzņēmējus, kura sniedzamo pakalpojumu vērtība ir vismaz 10 procenti no Līguma vērtības vai apakšuzņēmējus, uz kuru iespējām tas balstās, lai apliecinātu kvalifikācijas atbilstību, piedāvājumam jāpievieno rakstiski apakšuzņēmēju apliecinājumi par apakšuzņēmēju piedalīšanos Iepirkumā un apakšuzņēmēju gatavību veikt apakšuzņēmējiem norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Līgums. |

* 1. Atbilstoši PIL 49. pantam, Pasūtītājs pieņem Eiropas vienoto iepirkuma procedūras dokumentu, kas ir pieejams aizpildīšanai Eiropas komisijas tīmekļvietnē <http://espd.eis.gov.lv>, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām.

1. **TEHNISKAIS PIEDĀVĀJUMS UN FINANŠU PIEDĀVĀJUMS**
   1. Tehnisko un finanšu piedāvājumu iesniedz atbilstoši Nolikuma 2. pielikumam.
   2. Parakstot piedāvājumu, kuru iesniedz atbilstoši Nolikuma 2. pielikumam, pretendents apliecina, ka nodrošinās Pakalpojumu atbilstoši tehniskajā specifikācijā noteiktajām prasībām.
   3. Pretendents finanšu piedāvājumā cenas norāda *euro* bez PVN, ar ne vairāk kā 2 (divām) zīmēm aiz komata. Ja vērtība ir procentuāla, tad vērtība ir apaļš skaitlis.
   4. Cenās ietver visas ar Pakalpojumu saistītās tiešās un netiešās izmaksas un visus riskus, kas pretendentam varētu rasties Līguma izpildē.
   5. Tehniskais un finanšu piedāvājums ir saistoši pretendentam visā Līguma izpildes laikā.
2. **PRETENDENTU IZSLĒGŠANAS NOTEIKUMI UN UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA**
   1. Pasūtītājs izslēdz pretendentu no dalības Iepirkumā jebkurā no PIL 42. panta pirmajā daļā minētajiem gadījumiem, ņemot vērā PIL 42. pantā noteiktos pretendentu izslēgšanas noteikumus.
   2. Pasūtītājs informāciju par izslēgšanas esamību iegūst un pārbauda PIL 42. panta noteiktajā kārtībā.
   3. Ja pretendents vai personālsabiedrības biedrs, ja pretendents ir personālsabiedrība, atbilst PIL [42. panta](https://likumi.lv/doc.php?id=287760#p42) pirmās daļas 1., 3., 4., 5., 6. vai 7. punktā noteiktajiem izslēgšanas gadījumiem, pretendents norāda to pieteikumā un, ja pretendents tiek atzīts par tādu, kuram būtu piešķiramas Līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
   4. Pasūtītājs izvērtē pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā PIL 43. panta ceturtajā daļā noteikto kārtību.
   5. Ja Pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības Iepirkumā. Ja veiktie pasākumi ir nepietiekami, Pasūtītājs pieņem lēmumu izslēgt pretendentu no turpmākās dalības Iepirkumā.
   6. Ja pretendents neiesniedz skaidrojumu un pierādījumus, Pasūtītājs izslēdz pretendentu no dalības Iepirkumā kā atbilstošu PIL [42. panta](https://likumi.lv/doc.php?id=287760#p42) pirmās daļas 1., 3., 4., 5., 6. vai 7. punktā minētajiem izslēgšanas gadījumiem.
   7. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
3. PIEDĀVĀJUMA IZVĒLE

Komisija no visiem kvalifikācijas un tehniskajām prasībām atbilstošiem piedāvājumiem izvēlas saimnieciski visizdevīgāko piedāvājumu saskaņā ar šādiem kritērijiem:

|  |  |  |
| --- | --- | --- |
| **Nr. pēc kārtas** | **Kritērijs** | **Maksimālais punktu skaits** |
| 10.1. | **Cena**.  Maksimālais punktu skaits (70) tiek piešķirts pretendentam, kurš piedāvājis zemāko cenu finanšu piedāvājuma pozīcijā “Taisnā veļa: virspalags, palags, spilvendrāna, dvieļi u.c.”. Pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  C = Czem/Cver x 70, kur:  C – pretendenta iegūtais punktu skaits ar precizitāti līdz 2 (diviem) cipariem aiz komata;  Czem – zemākā cena, kuru piedāvā kāds no Iepirkuma daļas pretendentiem;  Cver – vērtējamā pretendenta piedāvātā cena;  70 – maksimālais punktu skaits šajā kritērijā. | **70** |
| 10.2 | **Atlaide**.  Maksimālais punktu skaits (10) tiek piešķirts pretendentam, kurš piedāvājis lielāku atlaidi finanšu piedāvājuma pozīcijā “Atlaide no Izpildītāja cenrādī norādītajām cenām, kas pieejams Izpildītāja mājas lapā, par darba apģērbu, aizkaru, segu, spilvenu un citu izstrādājumu, izņemot taisno veļu (virspalags, palags, spilvendrāna, dvieļi), mazgāšanu vai ķīmisko tīrīšanu”. Pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:  A = Aver/Amax x 10, kur:  A – pretendenta iegūtais punktu skaits ar precizitāti līdz 2 (diviem) cipariem aiz komata;  Aver – vērtējamā pretendenta piedāvātā atlaide;  Amax – lielākā atlaide, kuru piedāvā kāds no Iepirkuma daļas pretendentiem;  10 – maksimālais punktu skaits šajā kritērijā. | **10** |
| 10.3. | **Pasūtījuma izpilde 24 h laikā**  **Maksimālais punktu skaits (10)** tiek piešķirts pretendentam, kurš piedāvājis **0 %** vērtību finanšu piedāvājuma pozīcijā “Sadārdzinājums par pasūtījuma izpildi 24 h laikā”.  **8 punkti** tiek piešķirti pretendentam, kurš piedāvājis **> 0 līdz 30 %** finanšu piedāvājuma pozīcijā “Sadārdzinājums par pasūtījuma izpildi 24 h laikā”.  **6 punkti** tiek piešķirti pretendentam, kurš piedāvājis **>= 30 līdz 50 %** finanšu piedāvājuma pozīcijā “Sadārdzinājums par pasūtījuma izpildi 24 h laikā”.  **4 punkti** tiek piešķirti pretendentam, kurš piedāvājis **>= 50 līdz 70 %** finanšu piedāvājuma pozīcijā “Sadārdzinājums par pasūtījuma izpildi 24 h laikā”.  **2 punkti** tiek piešķirti pretendentam, kurš piedāvājis **>= 70 līdz 90 %** finanšu piedāvājuma pozīcijā “Sadārdzinājums par pasūtījuma izpildi 24 h laikā”.  **0 punkti** tiek piešķirti pretendentam, kurš piedāvājis **>= 90 %** finanšu piedāvājuma pozīcijā “Sadārdzinājums par pasūtījuma izpildi 24 h laikā”. | **10** |
| 10.4. | **Piegādes cena par neliela apjoma pasūtījumu**  **Maksimālais punktu skaits (10)** tiek piešķirts pretendentam, kurš piedāvājis **0 EUR** finanšu piedāvājuma pozīcijā “Piegādes cena par neliela apjoma pasūtījumu”.  **8 punkti** tiek piešķirti pretendentam, kurš piedāvājis **> 0 līdz 10 EUR** finanšu piedāvājuma pozīcijā “Piegādes cena par neliela apjoma pasūtījumu”.  **6 punkti** tiek piešķirti pretendentam, kurš piedāvājis **>= 10 līdz 20 EUR** finanšu piedāvājuma pozīcijā “Piegādes cena par neliela apjoma pasūtījumu”.  **4 punkti** tiek piešķirti pretendentam, kurš piedāvājis **>= 20 līdz 30 EUR** finanšu piedāvājuma pozīcijā “Piegādes cena par neliela apjoma pasūtījumu”.  **2 punkti** tiek piešķirti pretendentam, kurš piedāvājis **>= 30 līdz 40 EUR** finanšu piedāvājuma pozīcijā “Piegādes cena par neliela apjoma pasūtījumu”.  **0 punkti** tiek piešķirti pretendentam, kurš piedāvājis **>= 40 EUR** finanšu piedāvājuma pozīcijā “Piegādes cena par neliela apjoma pasūtījumu”. | **10** |
| Kopā: | | **100** |

1. **PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE** 
   1. Komisija veic piedāvājumu noformējuma pārbaudi, pretendentu un piedāvājumu atbilstības pārbaudi un izvēli slēgtā sēdē, ievērojot PIL un Nolikumā izvirzītās prasības. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
   2. **Piedāvājuma noformējuma pārbaude:** Komisija pārbauda, vai piedāvājums sagatavots un noformēts atbilstoši Nolikuma 6. sadaļā norādītajām noformēšanas prasībām. Ja Komisija konstatē piedāvājuma noformējuma neatbilstību, Komisija vērtē tā būtiskumu un ietekmi uz iespēju izvērtēt piedāvājumu pēc būtības. Piedāvājuma noformējuma neatbilstība Nolikuma prasībām var būt par pamatu piedāvājuma noraidīšanai, ja neatbilstība ir būtiska.
   3. **Pretendentu un piedāvājumu atbilstības pārbaude:** Komisija pārbauda un izvērtē pretendenta un tā iesniegtā piedāvājuma atbilstību Nolikumā izvirzītajām prasībām.Ja Komisija konstatē, ka pretendenta piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, Komisija pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu un nosaka termiņu nepieciešamās informācijas vai dokumenta iesniegšanai.Ja Komisija ir pieprasījusi izskaidrot vai papildināt piedāvājumā ietverto vai iesniegto informāciju vai dokumentu, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas. Pretendenta vai tā piedāvājuma neatbilstība kādai no Nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai.
   4. Piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
   5. Attiecībā uz katru pretendentu, kuram būtu piešķiramas līguma slēgšanas tiesības, pirms tiek pieņemts lēmums par līguma slēgšanas tiesību piešķiršanu, Komisija izvērtē, vai piedāvājums nav nepamatoti lēts. Ja piedāvājums ir nepamatoti lēts, Komisija pirms šā piedāvājuma iespējamās noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem. Komisija, konsultējoties ar pretendentu, izvērtē visus detalizētajā paskaidrojumā minētos faktorus un pieņem lēmumu, vai piedāvājums ir noraidāms.
   6. **Izslēgšanas noteikumu pārbaude un lēmuma pieņemšana:** Komisija izslēgšanas noteikumu pārbaudi veic pretendentam, kuram būtu piešķiramas Līguma tiesības. Izslēgšanas noteikumu pārbaudi veic arī piedāvājumā atbilstoši PIL 42. panta pirmās daļās 9., 10. un 11. punktā, kā arī Starptautisko un Latvijas Republikas nacionālo sankciju likuma 11.1 panta pirmajā daļā norādītajām personām. Komisija piešķir Līguma slēgšanas tiesības pretendentiem, kuru iesniegtie piedāvājumi atbilst visām Nolikumā noteiktajām prasībām un, kuri nav izslēdzami no dalības Iepirkumā saskaņā ar PIL 42. pantu un Starptautisko un Latvijas Republikas nacionālo sankciju likuma 11.1 panta noteikto regulējumu.
   7. **Piedāvājuma izvēle:** Komisija no visiem Nolikuma prasībām atbilstošiem piedāvājumiem katrā Iepirkuma daļā izvēlas saimnieciski visizdevīgāko piedāvājumu saskaņā ar Nolikuma 10. punktā noteiktajiem kritērijiem.
   8. Ja vismaz divu piedāvājumu novērtējums ir vienāds, priekšroka dodama tā pretendenta piedāvājumam, kuram pēdējā gada pārskatā, kas iesniegts Valsts ieņēmumu dienestā līdz piedāvājuma iesniegšanas termiņa pēdējai dienai, likviditātes kopējais koeficients ir lielāks.
   9. Komisija var pieņemt lēmumu pārtraukt Iepirkumu bez rezultāta šādos gadījumos:
      1. ja nav saņemts neviens piedāvājums;
      2. nav saņemts neviens Nolikuma prasībām atbilstošs piedāvājums;
      3. ja tam ir cits objektīvs pamatojums.
2. **LĪGUMA NOSLĒGŠANA**
   1. Pasūtītājs PIL 37. pantā noteiktajā kārtībā informē visus pretendentus par Iepirkuma rezultātā pieņemto lēmumu.
   2. Pretendentam, kuram piešķirtas Līguma slēgšanas tiesības, Līgums jāparaksta Pasūtītāja norādītajā termiņā, ja Puses nav vienojušās citādāk. Ja norādītajā termiņā izraudzītais pretendents neparaksta Līgumu, tas tiek uzskatīts par atteikumu no Līguma slēgšanas tiesībām.
   3. Līgums tiek slēgts PIL 60. panta noteiktajā kārtībā un saskaņā ar Nolikuma 3. pielikumā pievienoto līguma projektu.
3. **Līguma grozījumi**
   1. Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
   2. Saskaņā ar PIL 61. pantā noteikto Iepirkuma līguma grozījumi ir pieļaujami, ja tie nemaina Iepirkuma līguma vispārējo raksturu (veidu un Iepirkuma dokumentos noteikto mērķi).
   3. Iepirkuma līguma būtiski grozījumi var attiekties uz līgumcenas pārskatīšanu (palielināšanu vai samazināšanu), Pasūtītāja izvēles iespēju izmantošanu. Būtisku iepirkuma līguma grozījumu gadījumā līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas attiecībā uz katru gadījumu, kas minēts Publisko iepirkumu likuma 61. panta 3. daļas 2. un 3. punktā.
   4. Gadījumā, ja saskaņā ar Centrālās statistikas pārvaldes datiem elektroenerģijas, degvielas, gāzes vai ūdensapgādes cenas pieaug vairāk kā par 10%, vai arī, ja inflācijas līmenis valstī sastāda vairāk kā 5%, sākot ar otro Līguma darbības gadu Izpildītājs var lūgt vienu reizi gadā veikt izmaiņas Līgumā noteiktajās cenās. Šajā gadījumā Pasūtītājs pieņem lēmumu par Līguma cenu izmaiņām vai Līguma pirmstermiņa izbeigšanu piecu darbdienu laikā pēc Izpildītāja lūguma saņemšanas. Ja Pasūtītājs nepiekrīt Līgumā noteikto cenu izmaiņām, tad Pasūtītājs ir tiesīgs vienpusēji izbeigt Līgumu, brīdinot par to Izpildītāju vismaz vienu mēnesi iepriekš. Ja Pasūtītājs piekrīt Līgumā noteikto cenu izmaiņām, Puses slēdz rakstisku vienošanos par Līguma grozījumiem, kas stājas spēkā viena mēneša laikā pēc tās parakstīšanas, ja vienošanās nav noteikts cits tās spēkā stāšanās termiņš.
4. **PIELIKUMI**

Nolikumam ir pievienoti 3 (trīs) pielikumi, kas ir tā neatņemamas sastāvdaļas:

* 1. 1. pielikums „Tehniskā specifikācija” uz 8 lp.;
  2. 2. pielikums „Pieteikums un piedāvājums” forma uz 7 lp.;
  3. 3. pielikums „Līguma projekts” un tā pielikumi uz 9 lp.

|  |  |
| --- | --- |
| Komisijas priekšsēdētāja | K. Graudumniece |
| Graudumniece 67026892 |  |

1. Informācija par to, kā ieinteresētais pretendents var reģistrēties par Nolikuma saņēmēju, pieejama: https://www.eis.gov.lv/EIS/Publications/PublicationView.aspx?PublicationId=883 [↑](#footnote-ref-1)